《至南安和知事陈云壑祠龙母韵》
明代·陈谟

贝阙珠宫仙乐举，盈盈初日碧波间。眉如王母三千岁，鬓绾湘娥十二鬟。

榕叶春浓僧院寂，木兰风细钓丝闲。渚蘋荐罢骚人醉，老我何能一叩关。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。